CELEX: 22012D0225
Language: sk
Date: 2012-12-07 00:00:00
Title: Rozhodnutie Spoločného výboru EHP č. 225/2012 zo 7. decembra 2012 , ktorým sa mení a dopĺňa príloha XV (Štátna pomoc) k Dohode o EHP

21.3.2013   
            
            
               SK
            
            
               Úradný vestník Európskej únie
            
            
               L 81/27
            
         ROZHODNUTIE SPOLOČNÉHO VÝBORU EHP
   č. 225/2012
   zo 7. decembra 2012,
   ktorým sa mení a dopĺňa príloha XV (Štátna pomoc) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 360/2012 z 25. apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu (1) sa má začleniť do Dohody o EHP.
            
         
               (2)
            
            
               Účinnosť nariadenia Komisie (ES) č. 69/2001 (2), ktoré je začlenené do Dohody o EHP, sa skončila, a preto je potrebné odkaz naň v rámci Dohody o EHP vypustiť.
            
         
               (3)
            
            
               Príloha XV k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Príloha XV k Dohode o EHP sa mení a dopĺňa takto:
   
               1.
            
            
               Text bodu 1e [nariadenie Komisie (ES) č. 69/2001] sa vypúšťa.
            
         
               2.
            
            
               Za bod 1h (rozhodnutie Komisie 2012/21/EÚ) sa vkladá tento bod:
               
                           „1ha.
                        
                        
                           
                              32012 R 0360: nariadenie Komisie (EÚ) č. 360/2012 z 25. apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu (Ú. v. EÚ L 114, 26.4.2012, s. 8).
                           Ustanovenia nariadenia sa na účely tejto dohody vykladajú s týmito úpravami:
                           
                                       a)
                                    
                                    
                                       V článku 1 ods. 1 sa pod výrazom ‚článok 106 ods. 2 zmluvy‘ rozumie ‚článok 59 ods. 2 Dohody o EHP‘.
                                    
                                 
                                       b)
                                    
                                    
                                       Do článku 1 ods. 2 sa dopĺňa tento text:
                                       ‚Toto nariadenie sa uplatňuje len na sektory podľa článkov 61 až 64 Dohody o EHP.‘
                                    
                                 
                                       c)
                                    
                                    
                                       V článku 2 ods. 1 sa pod výrazom ‚článok 107 ods. 1 zmluvy‘ rozumie ‚článok 61 ods. 1 Dohody o EHP‘.
                                    
                                 
                                       d)
                                    
                                    
                                       V článku 2 ods. 1 sa pod výrazom ‚článok 108 ods. 3 zmluvy‘ rozumie ‚článok 1 ods. 3 protokolu 3 k Dohode o dozore a súde‘.“
                                    
                                 
                     
         Článok 2
   Znenie nariadenia (EÚ) č. 360/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. decembra 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. decembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 114, 26.4.2012, s. 8.
   
      (2)  Ú. v. ES L 10, 13.1.2001, s. 30.
   
      (3)  Ústavné požiadavky neboli oznámené.